text:
Merkado di Nort Amérika a konosé un kresementu di 21% den luna di yüli 2015
...Apesar di e merkado instabil di Venezuela, luna di yüli a keda stabil...
WILLEMSTAD- 26 ougùstùs 2015 – Sifranan preliminar kolektá pa Ofisina di Turismo di Kòrsou (CTB) ta indiká ku pa luna di yüli a registrá mesun kantidat di turista ku aña pasa. Un kantidat di 36.871 turista a bishita Kòrsou den yüli e aña aki kompará ku 36.849 na 2014. E kaida den e kantidat di bishitantenan for di Suramérika (Venezuela)a ser kompensá pa e merkadonan di Europa, Nòrt Amérika i Karibe ku a konosé un kresementu fuerte di 11.68% i 20.54% i 9.11% respektivamente.
For di e Europa nos a risibí 17.026 turista di estadia kompará ku 15.245 na yüli 2014. For di Hulanda, e pais for di kua nos ta risibí mas tantu turista a risibí 13.990 turista kual ta un oumento di 15%. E region di Nort Amérika den yüli a registrá un kresementu di 20.54% ku un total di 5.535 turista kompará ku 4.592 na yüli 2014. For di Merka nos a risibí 4.749 turista ku ta un kresementu di 9%. Un biaha mas ta registrá hopi bishitante for di New York, e tráfiko aki ta resultado positivo di buelonan direkto ku JetBlue for di e siudat pa Kòrsou. Canada ta sigui registrá oumentu, e luna aki ku 256%,un total di 786 turista di estadia. Aña pasá yüli solamente 221 turista a keda registrá. E oumentu aki ta resultado di e buelonan di Air Canada rouge durante henter aña for di Toronto.
E merkado di Sur Amérika ta registrá un kaida di 21.24% na yüli 2015 ku un total di 8.923 turista di estadia kompará ku 11.329 na 2014. For di e promé kuartal di aña, e region aki no a krese mas den estadia. E restrikshon introdusí dor di gobièrnu venezolano ta sigui afektá e merkado; a registrá un kaida di 34% for di Venezuela. Un total di 5.256 turista a drenta for di Venezuela na luna di yüli 2015 kompará ku 7.907 aña pasá. CTB a premirá e kaida aki i a prepará pa esaki oumentando merkadeo den regionnan ku potensial di kresementu. E echo ku nos por a mantené e kantidat di turista stabil pa luna di yüli ta muestra di esfuersonan diversifiká den merkadeo ku a resultá eksitoso. Tráfiko for di Colombia a registrá kresementu di 71% den yüli, un total di 1.400 bishitante. CTB ta enfokando esfuersonan di merkadeo pa por tin un mihó resultado for di Colombia. Ku eliminashon di visa pa Colombia for di dia promé di yüli último ta pronostiká kresementu pa e di dos mitar di aña.
Sifranan promé 7 luna di aña 2015
Pa loke ta e promé 7 lunanan di aña turismo di estadia a krese ku 7% di 246.849 pa 264.505. Un total di 17.656 turista adishonal a bishitá Kòrsou registrando kresementu den tur e regionnan primario. Nort Amérika, Sur Amérika i Europa a registrá kresementu di respektivamente 25%, 7% i 6%. For di region di Nort Amérika nos a registrá un total di 49.953 turista, Sur Amérika a registrá 70.363 turista i for di Europa un total di 114.119 turista. For di Karibe nos a risibí un kantidat di 19.347 turista.
E kantidat di anochi ku e bishitantenan a keda nos pais den promé 7 lunanan di aña di 2015 ta mustra un kresementu di 2%. Sifranan preliminar ta mustra un total di 2.277.074 anochi. For di e karchinan di embarkashon i desembarkashon ta konstatá ku 68.4% (180.942) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31.2%), esnan di ménos ku 150 kamber (13%), bùngalo (16.5%), apartamentu (6.8%) i guesthouse (1.0%). E kantidat di turista ku a keda na un akomodashon no registrá ta representá 31.6%.
Hasiendo uso di e modelo ‘Turistika’, CTB huntu ku MEO a kalkulá ku durante e promé 7 lunanan di aña 2015, sektor di turismo a generá un impakto direkto di 462.3 mion florin pa nos ekonomia lokal. E promé 7 lunanan di 2014 e montante tabata 418.6 mion florin. Region di Europa a generá un total di 214.4 mion florin kual ta 46.4% di e totalidat. Su tras ta sigui region di Sur Amérika ku 110.8 mion florin, Nort Amérika ku 98.6 mion florin i entrada generá for di Karibe a keda kalkulá na 24.9 mion florin na 2015.


c: text/html

text:
KRALENDIJK- Corte Comun di Husticia, seccion Bonaire diahuebs 26 aprila a tuma despedidi di hues mr. Gerardus van den Dungen. Mr. Van den Dungen desde september 2016 ta trahando na Bonaire. Esaki ta e di dos termino di Gerard na Hof, e biaha aki na Bonaire.
E dispidia di mr. Van den Dungen tabata extra special, ya cu e la baha cu pension. P’esey a tene algun mini charla den e sala di corte na Fort Oranje precidi cu’n sesion special. E oradornan tabata: Sr. Duchatteau, director Speciale Les Plaatsen Scholengemeenschap Bonaire; Sr. Sealy, historiador y conocedo di Bonaire y Sr. Oleana, director di Fundacion Cas Bonaire.
Sr. mr. Van den Dungen tambe a tene un mini charla over di ‘De rechter op de uitkijkpost’. Aki e ta splica loke ser un hues na Bonaire ta nifica: ser un disimbein. Pero e tabata bale la pena, un temporada dushi riba cual e ta wak bek cu hopi alegria.
Gezaghebber Edison Rijna inesperadamente a tuma e palabra pa asina gracidi mr. Van den Dungen na nomber di e pueblo Boneriano. For di gezaghebber el a ricibi tambe un pin di Bonaire. “Awo bo tambe ta un amigo di Bonaire pa semper”.
Fiscal General, mr. Hambeukers, den su requisitor a sumergi su mes na Bonaire. Vice presidente mr. Mauritz de Kort a termina e sesion special cu e orden: bo por colga bo toga na e pal’i koko numa!
E atardi a culmina cu’n brindis den e patio di Fort Oranje.

robotstxt: allowed

filter: keep


text:
Ret Karibense ta trese notisia, aktualidat i informashon adishonal tokante di Aruba, Boneiru, Kòrsou, Saba, Sint Eustatius i Sint Maarten i di komunidat karibense na Hulanda. Ku un ret di periodista lokal nos ta sigui e desaroyonan riba e seis islanan di Reino hulandes. Ademas e ret ta sigui komunidat antiano i arubano na Hulanda i e tumamentu di desishon polítiko na Den Haag ku tin konsekuensha pa e seis islanan i/òf pa e komunidat karibense na Hulanda. Ret Karibense ta independiente.
Ret Karibense ta traha reportahe di radio, notisia i artíkulo i ta distribuí nan via partner lokal di medio di komunikashon riba e seis islanan karibense. E website di Ret Karibense ta fungi komo e lugá sentral kaminda e partnernan karibense por haña e kontribushonnan. Nan por usa esakinan pa nan mes medio di komunikashon si nan kumpli ku e kondishonnan ku a palabrá pa esaki.
Na Hulanda Ret Karibense ta trese kontribushon (di medionan di komunikashon) na programa di emisoranan públiko hulandes, manera NTR i NOS. Ret Karibense ta un produkshon di NTR i Jounalistes Expérimentés
Redakshon Ret Karibense:
Leoni Leidel-Schenk – kordinadó
Natasja Gibbs – kordinadó
Koresponsalnan:
Aruba: Ariën Rasmijn & Sharina Henriquez
Boneiru: Gijs van den Heuvel, Ronald A. Muyden
Kòrsou: Elisa Koek, José Manuel Dias, Ramon Yung, Dulce Koopman & Deya Mensche
Saba: Esther Henry
Sint Maarten: Laura Bijnsdorp, Hilbert Haar
Sint Eustatius: Esther Henry
Hulanda: Natasja Gibbs, John Samson
Maneho di proyekto: Frans Jennekens
Produkshon: Hans Twint / Journalistes Expérimentés
Kontakto
Bo tin pregunta òf remarke tokante Ret Karibense? Tuma kontakto ku nos libremente:
caribischnetwerk@ntr.nl
Adrès postal:
NTR
t.a.v. Caribisch Netwerk
Postbus 29000
1202 AM Hilversum
Sigui nos riba retnan sosial:


text:
FIRMAMENTU DI KONBENIO SKOL SALÚ TA UN LOGRO IMPORTANTE
Kralendijk – Djaluna 4 di desèmber ùltimo a tuma lugá firmamentu di e konbenio Skol Salú ku skolnan di enseñansa básiko i enseñansa sekundario.
Esaki a tuma lugá na plataforma di enseñansa den presensia di tur partner riba tereno di enseñansa. E hefe di servisio di Enseñansa, Kultura i Siensia di RCN, sr Nolly Oleana i e direktor di Direktorado di Komunidat i Kuido sra Silvana Janga-Serfilia tambe tabata presente na e okashon spesial aki.
Despues di un spich di sr Edsel Cecilia, diputado enkargá ku Salubridat Públiko i Enseñansa i sra Alcira Janga-Jansen, hefe di departamentu di Salubridat Públiko, a yega e momentu di firmamentu di e konbenionan.
Diputado Edsel Cecilia i e representantenan di e skolnan di enseñansa básiko i sekundario a firma e konbenio di Skol Salú i ku esaki a ratifiká ofisialmente e koperashon entre e departamentu di Salubridat Públiko i e skolnan ku ta andando ya pa algun aña kaba.
Pa skolnan ta sumamente importante ku nan alumno(a)nan ta salú, salú den tur sentido: tantu físiko komo mental komo sosial. Alumno(a)nan salú tin plaser den siñamentu, nan por konsentrá bon i nan ta un alegria pa nan dosentenan i mayornan.
Ku Skol Salú nos tin un asina yamá situashon ‘win-win’: di tur banda tin bentaha. E ta stimulá skolnan pa strukturalmente dediká atenshon na salú i desaroyo di nan alumno(a)nan. Esaki ta kontribuí na un estilo di biba i un ambiente di biba mas salú, nan prestashon na skol ta mihó i menos alumno(a) ta stòp di bai skol. E alumno(a)nan ta enérgiko i salú, e skolnan tin e instrumèntnan pa guia nan alumno(a)nan den esei i e departamentu di Salubridat Públiko por stimulá e skolnan, e alumno(a)nan i nan mayornan i duna ayudo den esei. Di e manera ei na mes momentu ta pone un konekshon entre loke ta pasa na skol i e aktividatnan den bario. Pa esei tin programa i proyekto spesífiko disponibel, ku na promé lugá ta enfoká riba hóbennan i na di dos lugá riba nan mayornan. Pa e motibu ei e skolnan básiko i enseñansa sekundario por implementá proyektonan ku ta dirigí riba entre otro e siguiente temanan: prevenshon di sobrepeso, bebementu di awa, prevenshon di uso di droga i alkohòl i salú seksual.
Skol Salú ta ofresé skolnan e oportunidat pa pone aktividatnan di prevenshon bou di un solo nòmber. E método ta ofresé posibilidat tambe pa hasi e aktividatnan di prevenshon un parti fiho di e kuríkulo di skol. Di e manera ei ta ekipá e alumno(a)nan maksimalmente pa nan partisipashon den komunidat.
Despues di e firmamentu di e konbenio di Skol Salú a lansa tres produkto di informashon den kuadro di e programa JOGG (‘Hóben, sa bo peso adekuá’) na Boneiru: e seri di televishon tokante BMI, e seri di televishon tokante awa i e videoklep tokante awa. Lo usa e materialnan di informashon aki pa hasi hóbennan i adultonan konsiente di prevenshon di sobrepeso, e importansia di kome salú i bebementu di awa na lugá di bebida ku ta kontené suku.
A sera e enkuentro saboriando un snèk i kos di bebe salú.
Diputado Cecilia a gradisí tur skol, tur otro aktor enbolbí i e ministerio di Enseñansa, Kultura i Siensia pa nan dedikashon i koperashon pa realisá e firmamentu di e konbenio di Skol Salú. Departamentu di Salubridat Públiko ta hopi kontentu ku e logro i ta spera riba un koperashon estrecho i fruktífero ku e skolnan básiko i enseñansa sekundario i tur otro partner i organisashon ku ta koperá na bienestar di un kresementu salú i seif pa tur mucha i hóben na Boneiru.
Pasobra nos tur ke: ‘Un mucha salú pa un Boneiru salú!’
E instansianan ku a firma e konbenio di Skol Salú ta: Stichting RK-Schoolbestuur, Stichting Openbaar Onderwijs Bonaire, Stichting Leren is Leuk i Stichting Scholengemeenschap Bonaire.
CONVENANT GEZONDE SCHOOL ONDERTEKEND: EEN MIJLPAAL BEHAALD
Kralendijk – Op maandag 4 december jongstleden vond de ondertekening van de convenant Gezonde School plaats met de Scholen in het primair en voortgezet onderwijs.
Dit vond plaats in het onderwijsplatform in aanwezigheid van alle partners binnen het onderwijsveld. Diensthoofd OCW-RCN, meneer Nolly Oleana en directeur van Directie Samenleving en Zorg van het Openbaar Lichaam Bonaire, Mw. Silvana Janga-Serfilia, waren tevens aanwezig bij deze speciale gelegenheid.
Na een toespraak van de heer Edsel Cecilia, gedeputeerde belast met Volksgezondheid en Onderwijs en mw. Alcira Janga-Jansen, afdelingshoofd Publieke Gezondheid, ging men over tot de ondertekening van de convenanten.
Gedeputeerde Edsel Cecilia en de vertegenwoordigers van de scholen in het primair en voortgezet onderwijs ondertekenden het Gezonde School convenant en bekrachtigden hiermee officieel het samenwerkingsverband van de afdeling Publieke Gezondheid met de scholen dat al enkele jaren loopt.
Voor scholen, is het uitermate belangrijk dat de leerlingen gezond zijn, gezond in alle betekenissen: zowel lichamelijk als geestelijk als sociaal. Gezonde leerlingen hebben plezier in leren, kunnen zich concentreren en zijn een vreugde voor hun leraren en ouders.
Met Gezonde School hebben wij een win-win situatie. Scholen worden gestimuleerd om structureel aandacht te besteden aan de gezondheid en ontwikkeling van leerlingen. Dit draagt bij aan een gezondere leefstijl en leeromgeving, betere schoolprestaties en minder schooluitval. De leerlingen zijn fit en gezond, de scholen hebben instrumenten om hun leerlingen daarin te begeleiden, en de afdeling Publieke Gezondheid kan de scholen, de leerlingen en hun ouders daarin stimuleren en de hand reiken. Op die manier wordt er dan tegelijk een link gelegd tussen wat op school gebeurt en de activiteiten in de wijken.
Voor scholen zijn er daarom specifieke programma’s en projecten beschikbaar, primair gericht op de jongeren en secundair op de ouders. De scholen in primair onderwijs en het voortgezet onderwijs kunnen daarom projecten implementeren gericht op onder andere de thema’s preventie van overgewicht, het drinken van water, preventie van gebruik van drugs en alcohol, en seksuele gezondheid.
De Gezonde School biedt de scholen de kans om preventieactiviteiten onder één noemer te plaatsen. De methode biedt ook de mogelijkheid om de preventieactiviteiten tot een vast onderdeel van het schoolcurriculum te maken. Op die manier worden leerlingen maximaal toegerust op hun participatie aan de samenleving.
Na de ondertekening van de Gezonde Shool convenant zijn er tevens in het kader van de JOGG aanpak Bonaire drie voorlichtingsproducten gelanceerd: de tv-serie betrefend BMI, de tv-serie over water en de videoclip van water. Deze voorlichtingsmaterialen zullen gebruikt worden om jongeren en volwassenen bewust te maken van de preventie van overgewicht, het belang van gezond eten en het drinken van water in plaats van suikerrijke dranken.
De bijeenkomst werd afgesloten onder het genot van een gezond hapje en drankje.
Gedeputeerde Cecilia bedankte alle scholen, alle andere betrokken actoren en het ministerie van OCW voor hun inzet en medewerking voor het tot stand komen van de ondertekening van de Gezonde School convenant.
De Afdeling Publieke Gezondheid is zeer blij met de behaalde mijlpaal en hoopt op een verdere hechte en vruchtbare samenwerking met de scholen voor primair en voortgezet onderwijs en alle andere samenwerkingspartners en organisaties ten behoeve van het gezond en veilig opgroeien voor kinderen en jongeren op Bonaire.
Wij willen immers allemaal; “Un mucha Salú pa un Boneiru salú.
Ondertekenaars van het convenant Gezonde School zijn Stichting RK- Schoolbestuur, Stichting Openbaar Onderwijs Bonaire, Stichting Leren is Leuk en Stichting Scholengemeenschap Bonaire.


text:
Director di Lotto pa Deporte presente na e training di Aruba su teamnan di TK.
Sr. Di-Estefano Wernet Director di Lotto pa Deporte a haci un bishita na Baby Beach pa mira cu su mesun wowonan con duro e teamnan di TK ta preparando pa Surinam. Sr. Wernet a topa cu e atletanan y a bisanan algun palabra di motivacion na e atletanan.
Master Eric Barry di San Nicolas Taekwondo Center tambe tabata presente na e training aki. Training pafo di gymzaal semper ta mas duro. Riba e santo blanco na Baby Beach e training ta mas pisa ainda. E training ta hopi intensivo y ta algo cu sa haci cada un siman ariba diasabra. Alberto Klabér ta pone tur cu tin pa asina e teamnan di Aruba ta bon prepara.
Nan ta train duro pa ta bon prepara pa bin cu e copa y Aruba tin dos bon team. E team di TK5 ta bon prepara pa e di 7 TK5 cu ta tuma luga na Paramaribo, Surinam e dianan 14 pa 19 di Februari. Aruba su dos teamnan ta consisti di 5 atleta hubenil pa e TK5 y 3 atleta cadet pa e TK3. E dos teamnan lo sali dia 14 di Februari pa Surinam y e evento mes ta dia 16 di Februari.
Nos ta gradici Sr. Di-Estefano Wernet pa su bishita y tabata testigo di nos training. Dia 3 di Februari nos ta bay train na Seroe Alejandro y ta bay ta e ultimo training pafo prome cu nos bay Surinam..
Director di Lotto Pa Deporte a presencia training di Aruba su teamnan di Taekwondo
Director di Lotto pa Deporte presente na e training di Aruba su teamnan di TK.


text:
Kòrsou ku gira di workshop na Venezuela
WILLEMSTAD- promé di aprel 2015– Resientemente Ofisina di Turismo di Kòrsou (CTB) kompañá pa partnernan den sektor di turismo a partisipá na dos workshop na Venezuela. Unu a tuma lugá na Renaissance Hotel na Caracas i e otro na Hotel Embassy Suites na Valencia. E dos eventonan aki huntu a konta ku partisipashon di mas di 300 persona. E eventonan tabatin komo lema ‘Kòrsou 2015 un aña di oportunidatnan empresarial’ a pone énfasis riba e potensialnan turístiko i ekonómiko di nos isla meskos tambe e oportunidatnan di invershon i di propiedatnan imobilario. Despues di e temporada di Siman Santu lo sigui ku workshop na Maracaibo, Barquisimeto i Puerto Ordaz.
Kòrsou a destaká no únikamente serka potensial bishitantenan pa nos isla pero tambe serka esnan ku ta buska oportunidatnan nobo pa invershon. Durante di e workshop Kòrsou a sá di demostrá su balor agregá komo un isla ku ta fèrtil pa invershon. CTB a keda kompaña pa vários partner den sektor turístiko manera: Curaçao Marriott Beach Resort & Emerald Casino, Hilton Curaçao, Renaissance Curaçao Resort & Casino, Santa Barbara Beach & Golf Resort, San Marco Hotel, Sunscape Curaçao Resort, Spa & Casino, ACOYA Hotel Suites & Villas, Green View, Piscadera Harbour Village i Blue Bay Curaçao. Tur a probechá e okashon pa ofresé informashon balioso tokante nan servisio i produktonan. Ademas di esaki, a konta tambe ku partisipashon di empresarionan lokal i vários kompania aéreo manera Insel Air, Estelar, Rutaca i Avior Airlines. Na e okashon aki Avior Airlines a anunsiá su vuelonan nobo for di Maracaibo i Valencia entrante promé di mei.
E presentashon di Kòrsou a wòrdu bon risibí serka operadornan di tour i agentenan di biahe manera: Turaser, Kanguro, Corporación Salta, Escala, Conkep, Turismo Maso, Molina Viajes, PLM Travel, Viajes Carcelen i Quovadis. Total tabatin 28 media di komunikashon presente, di kual 6 tabata kanalnan di televishon nashonal. Durante di e eventonan a rifa premionan pa kortesia di e hotèlnan i e kompanianan aéreo presente.
CTB i su partnernan ta kontentu di por a partisipá na e eventonan aki ku a brinda e oportunidat pa ekshibí Kòrsou komo e destinashon faborito den Karibe.


text:
TECNOLOGIA
NEW DELHI, India- E iniciativa ta wordo respalda pa e gobierno di India y ta conta cu e participacion di varios entidad financiero, incluyendo e banco central.
India ta e pais cu mas usuario di WhatsApp, rond di 200 miyon y e responsabelnan di e aplicación, propiedad di Facebook a cuminsa test eynan su sistema digital di pago.
Pa tin acceso na e applicacion di WhatsApp Pay, personanan mester verifica su number telefonico pa medio di un message (sms), según Engadget.
P’awo, WhatsApp Pay ta permiti solamente di manda placa entre personanan particular, pero no ta descarta cu e ta inclui tambe e intercambio di empresanan den futuro.
Fuente: https://actualidad.rt.com


text:
Huidige artikelen
vrijdag 1 december 2017 - Ta pidi tur cliente di DIMAS pa acudi na Departamento di Impuesto pa haci pago
ORANJESTAD – Departamento di Impuesto y DIMAS ta participa na tur cliente di DIMAS cu tin mester di haci pago pa un producto di DIMAS, pa acudi na Departamento di Impuesto sea na oficina principal na Camacuri of na un oficina di gobierno Savaneta, Santa Cruz, Paradera of Noord. Algun dia pasa a anuncia cu e clientenan por haci pago na oficina di DIMAS mes, pero debi na un fayo tecnico, aworaki no ta posibel pa brinda e servicio rekeri.
Departamento di Impuesto y DIMAS ta pidi disculpa pa e inconveniencia aki y ta spera cu pronto por soluciona e fayo pa asina por brinda un servicio di calidad na e clientenan di DIMAS.
Gerencia di DIMAS y Departamento di Impuesto
1 di december 2017


text:
Kòrsou a partisipá na seshon di informashon pa agentenan di biahe na Hulanda
WILLEMSTAD – 31 di mart 2016 – Dos biaha pa aña Personal Touch Travel ta tene un dia, estilo ‘speed-dating’ kaminda ta brinda agentenan di biahe independiente un plataforma pa topa ku representantenan di vários destinashon i akomodashon durante un solo evento. Meta di evento ta pa duna e agentenan di biahe e oportunidat pa hasi preguntanan relevante ku por yuda nan bende e destinashonnan partisipante mas mihó posibel. Kòrsou tambe a partisipá na e evento aki. E aña aki e evento a tuma lugá na Carlton President Hotel, Maarssen, na Hulanda.
Kada destinashon tabatin un mesa di informashon. Durante 11 buèlta di kada unu 15 minüt e destinashon òf akomodashon mester duna mas tantu informashon posibel na e agente di biahe sinta su dilanti. E biaha aki Ofisina di Turismo di Kòrsou (CTB) huntu ku Acoya Hotel Suites & Villas a representá Kòrsou. Por a konta ku 70 agente di biahe independiente ku tabata hopi interesá den Kòrsou i entusiasmá pa risibí informashon i detayenan nobo ku nan por usa na momentu di bende Kòrsou komo destinashon faborito den Karibe. Meskos ku Kòrsou diferente otro pais i akomodashon tambe a partisipá na e evento, entre nan: Gateway, Swagatam, Visit Britain, Latin American Reflections, Travelmarketing, Air Canada i Qas Holidays.
CTB ta sigui ku su esfuersonan pa den e kaso aki ekipá agentenan di biahe ku tur informashon nesesario pa nan por yuda nan klientenan den nan eskoho pa Kòrsou. Por mira bèk riba un eksitoso partisipashon.


text:
Coca-Cola
Coca-Cola ta un marca cola. E refresco aki ta traha pa The Coca-Cola Company y bo ta hay'e mundialmente. For di 1893 "Coca-Cola" ta un marca di negoshi registra.
Kontenido
Historia[editá | editá fuente]
John Pemberton, boticario, a saca Coca-Cola na 1886. E bebida aki a desaroya como un bebida alternativo no-alcohol bendi pa e unidadnan di imitation alcoholico di Vin Mariani. E tawata bendi den pochi cu sirop cu bo tin bruh'e cu awa. Na dado momento un bartender a haya idea pa bruh'e cu awa di gas cu nos conoce coca-cola awe.
E idea pa yama e "Coca-Cola" a bin di su compañe di negoshante Frank Robinson. E letter di ola riba e producto tambe ta di Robinson. E logo, e boter y e bebida ta forma hunto e strategia di marketing danki na Coca-Cola cu ta un marca conoci rond mundo.
E prome fabrica di Coca-Cola tawata 1894 na Vicksburg, Mississippi. Na cuminsamento Coca-Cola por a cumpra riba garoshi na canto di caminda, asina yama Nickel cu ta otro palabra pa placa si 5 dollarcent. Asina lihe el a bira conoci rond Merca y mundialmente tambe.
Actualmente bo por cumpra Coca-Cola tur caminda, di e barionan rico di Los Angeles, te cu e barionan pober di Thailand. E ta wordo mira mas tanto como simbolo di Merca. E prijs, durante tempo, a bay cambiando hopi cu bo por a cumpr'e pa 5 cent. Awo e ta costa mas of menos 1 dollar/euro.
Boter[editá | editá fuente]
E diseño original famoso di e botr'i Coca-Cola ta specifica reconocibel den colo scur y ora e kibra tambe. E forma di e boter ta traha di e forma di e berdura di mata di coca.
E ingrediente di coca (noot di coca y coca) no a duna hopi "inspiracion", di manera cu el a haya un plachi di e mata di coca den e buki di Encyclopædia Britannica, cu tawatin e forma y e curvanan corecto. Na 1915 e boter a wordo diseña pa Earl R. Dean, suplado di glas, y na aña 1915 el a haya un patent. E botr'i Coca-Cola tun forma reconocibel registra como marca na 1960. Na 1955 e boternan a bay na benta pa prome bes.
Nan a pone riba e bleki e logo tambe. E rabo cu tawata bay rond di e boter tawata un boog y awo el a haya un forma di un glas.
Ingrediente[editá | editá fuente]
E nomber di Coca-Cola ta bin di mata di coca pa stimula e efecto noot di coca pa smaak. E nomber componi di Coca Cola ta un secreto, e ta consisti di:
- carbonat di hidrogeno
- Fructose (sucu di fruta) of sacharose (tabla di sucu) pa hacie zoet
- Fosforzuur E338
- Caramel pa colo
- cafeina
- gom arabiga
- noot di kola, nan ta fuente importante pa cafeina.[1][2] For di 1905 e cafeina a wordo reduci. E contenido di cafeina ta awo nificativamente menos cu koffie y te. Ta sisti un variedad completo sin cafeina.
- mata di coca, e ta wordo uza di mata di coca Peruano despues di extraccion di cocaina.[2][3] Pa e compania di, The Coca-Cola Company, ta un exepcion di haci negoshi riba prohibacion di negoshi di Nacion Uni pa e matanan di coca.[4] E cocaina extrai ta wordo bendi pa uzo di anestesico local pa docto di HNG (horea, nanishi, garganta: otorinolaringologia). Aunke nan a laga sa riba nan website cu nan a decocainisa e mata di coca, a nenga di bosifera ora di puntra e decocainasimento di mata di coca den Coca-Cola.[5]. [4][6] Te 1905 no a decocainisa e matanan y a contente cocaina den e Coca-Cola. Pemberton a tuma e idea aki di e bebida Frances, Vin Mariani, cu tawata contente extracto-coca.
- 7x, tambe yama 'contenido secreto'. Niun hende, cu exepcion di un grupo di hende, sa cua contendo tin. Ta bisa cu esaki ta e motibo hopi otro bebida di coca e smaak di Coca-Cola no por iguala.
Coca-Cola ta masha zuur cu un balor di PH mas of menos di 2.6.[7] Door di añadi sucu ta wordo haci solamente pa hende smaak e.
Na 2007 a bende na Estados Unidos y Belgica Diet Coke Plus (na Belgica: Coca Cola Light Plus) un variante di bebida light, unda tin vitamina (Niacine, B6, B12) y mineral (zink en magnesium) .
Mito over Coca-Cola[editá | editá fuente]
Tocante mito di Coca-Cola tin masha storia mes, specialmente esun di leyenda urbano. Un di nan ta:
- Coca-Cola ta kita mancha di paña (tambe mancha di sanger);
- Coca-Cola ta haci cabey scur bira blond;
- Coca-Cola Light (pa otro pais Diet Coke) ta un remedi soberano contra diarea y biramento di stoma;
- Tawatin un homber den un fabrica cu a cay den un ketel y ta bisa cu a haya su djente, el a disolve completamente.
- Coca-Cola a wordo añadi cu aspirina cu ta un afrodisiacum masha sterki mes. E ta asina fuerte esun cu consumie miho prome lo bay cama. Segun otro version, cu no ta combinacion di afrodisiacum , sino ora bo consumie e ta haci bo loco y hyperactivo.
- Cu Coca-Cola a saca idea di e homber di Pasco (naturalmente e tawata sisti pa hopi tempo, pero Coca-Cola ta responsabel di su forma actual y colo di paña)
- Solamente cinco lider di e compania conoce e formula di e sirop, anto e chens cu mes tempo nan por muri, ta p'esey nan no por ta hunto den un auto of avion.
E serie di television MythBusters a investiga e prome aña e cantidad di mito riba trahament'i Coca-Cola, cu resultado hopi pret.
Sorto di Coca-Cola[editá | editá fuente]
Otro link[editá | editá fuente]
Lista di fuente[editá | editá fuente]
- ↑ Template:EnExtracten van de kolanoot worden gebruikt in de geheime recepten van de Coca-Coladrank, vooral vanwege het hoge cafeïnegehalte; bron: Mary Bellis, The History of Coca Cola
- ↑ 2.0 2.1 Template:NlOp de website van Coca-cola (onder "Gezondheid" → "Zit er cocaïne in Coca-Cola?") wordt vermeld dat "één van de basisingrediënten van Coca-Cola wordt gemaakt uit Zuid-Amerikaanse cocabladeren, maar dit zijn bladeren die zó behandeld zijn dat ze geen cocaïne bevatten. Het tweede basisingrediënt wordt verkregen uit de Afrikaanse kolanoot die cafeïne bevat."
- ↑ Template:EnVolgens een artikel uit 2004 in The Washington Times koopt een bedrijf in Maywood, New Jersey circa 100 ton gedroogde Peruaanse cocabladeren per jaar voor The Coca-Cola Company. Een citaat uit dit artikel: "Coke dropped cocaine from its recipe around 1900, but the secret formula still calls for a cocaine-free coca extract produced at a Stepan Co. factory in Maywood, New Jersey. Stepan buys about 100 metric tons of dried Peruvian coca leaves each year, said Marco Castillo, spokesman for Peru's state-owned National Coca Co.". Bron: Benson, Drew (19 April 2004), "Coca kick in drinks spurs export fears", The Washington Times.
- ↑ 4.0 4.1 Template:EnDe Boliviaanse president Evo Morales heeft zich (in een campagne voor opheffing van het VN-handelsverbod in cocabladeren) beklaagd over het feit dat het gebruik van cocabladeren alleen voor The Coca-Cola Company legaal is, maar niet voor andere consumenten- en medicinale doeleinden. Letterlijk: "Why, he demanded, is it "legal for Coca-Cola" but not other consumer or medicinal uses?" Bron: Langman, Jimmy (October 30, 2006), "Just Say Coca", Newsweek on MSNBC.com. Ook in dit Newsweek-artikel wordt gerefereerd aan Enaco, het staatsbedrijf voor de productie van cocabladeren, dat cocabladeren als smaakstof verkoopt aan The Coca-Cola Company. Er wordt in dit artikel gesteld dat voor The Coca-Cola Company een uitzondering is onderhandeld op het VN-handelsverbod op de handel in cocabladeren.
- ↑ Template:EnThe New York Times. Vrijdag 1 juli 1988. Clifford D. May - How Coca-Cola Obtains Its Coca Volgens dit artikel nam de "Stepan Company" in Maywood, New Jersey aan het eind van de jaren '80 588 ton cocabladeren af voor The Coca-Cola Company. De geëxtraheerde cocaïne wordt doorverkocht aan Mallinckrodt Inc, die het verwerkt in farmaceutsche producten
- ↑ Template:EnCeaser, Mike (1 February 2006), Colombian farmers launch Coke rivals, Nasa Indian territory, Colombia: BBC News
- ↑ What is the pH of Coca-cola? TULARC chemistry FAQ.
- ↑ Template:Voetnoot web
- ↑ Template:Voetnoot web


text:
E proyecto aki na MariStella a wordo concebi 2 aña pasa y a cuminsa trahando den conhunto cu diferente sponsornan te cu a yega na e creacion di Plasa Ambiente na MariStella. Sra. Marita Chow Ton Si, ta zorg pa e finalisacion di e proyecto aki pa disfrute di nos hende grandinan. Sr. Edric Winterdal, Divisie Manager ta amplia mas/
Plasa Ambiente ta disponibel riba tur e fechanan di celebracion manera, carnaval, dia di mama, y tur esey pa trece e mayornan pa haci actividadnan cu bandanan y bishitanan pa e ocasionnan ey. E fundacion aki awor ta mas activo unda cu awor aki tin hopi brisa y por keda parti pafo y e mayornan ta wordo saca mas di nan camber y nan ta cana. Tambe tin un tienda cu ta bende cos y ta algo pa duna nan e sentimento cu nan por bay cumpra algo den un tienda.
MariStella ta bayendo bon, pero depende di e subsidio di gobierno, caminda cu nan ta haciendo milagro cu e tiki cu nan ta hayando. Tin un demanda pa trece mas hende grandi .
Tin diferente ideanan pa amplia caminda cu tin un lista di un promedio di 134 hende pa drenta pero awor aki no tin luga mas. Si por a compronde cu e gobierno nobo ta trahando pa wak con por ubicanan. Diamars tabata tin un reunion cu Minister Oduber pa wak kico por haci den e luga cu e wachtlijst cu tin y por check tambe otro caminda. MariStella ta cay bou di SABA y via di esaki por ubica e grandinan na un otro luga, mirando cu na MariStella mes, no tin mas luga pa sigui amplia, segun Sr. Edric Winterdal, Divisie Manager na MariStella.


text:
Komo ARCO nos tin obligashon na nos lesadónan pa skirbi e bèrdat manera nos ta mir’é. ‘E bèrdat lo librá bo!’ Naturalmente ta posibel ku nos ta mir’é robes. Nos ta skirbi nos bèrdat. Anto niun hende no tin privilegio riba bèrdat. E rapòrt di Rekenkamer ku a kai manera un regalo for si shelu riba kaminda di Jopi Abraham, ta malu en bèrdat. Ta di spera ku gobièrnu di UPB por duna mas informashon na Rekenkamer ainda, di moda ku nan por modifiká nan rapòrt. Sin embargo, na e momentu aki ta parse ku fayonan serio a wòrdu kometé.
Korupshon no ta nada nobo
Pero realmente esaki no ta nada nobo. Korupshon ‘suave’, manera nos sa yamele, ta algu ku a sosodé tur ora den polítika Antiano i Boneriano. Tur partido polítiko ta i a kometé e tipo di erornan aki na granèl i konstantemente, tantu Demokrat komo UPB. I no ta di awe tampoko. Esaki a bira kustumber sigur for di añanan 1970 i probablemente promé ku esei. El a bira parti di nos kultura. Asta ta asina ku nos pueblo a kuminsá mirele komo algu normal. Pueblo no ta rel mas i hopi hende a envolví nan mes den dje, pensando: ‘If you can’t beat them, join them’.
Waarheidscommissie
Na aña 2002 pader Rudy Lampe a saka un ‘Waarheidsrapport’ tokante proyektonan ku gobièrnu di Aruba a entamá ku sèn di pueblo i sèn di Hulanda durante un periodo di mas òf ménos un 20 aña n’ei. A sali ku tantu gobièrnu di MEP komo esun di AVP tabata involví den mashá hopi baina. E rapòrt aki ta lesa manera un buki di avontura, kaminda e wega tabata konstantemente ta kon por saka mas tantu probecho personal posibel. Awor, esei ta Aruba. Pero Boneiru i Kòrsou no ta otro. Nos pueblo lo no bai dilanti tanten ku nos no ta dispuesto pa mira den spil pa analisá nos propio foutnan en bes di sigui kulpa otronan, vooral Hulanda, pa tur kos ku ta malu.
Nos mester bai pa Ramonsito tòg
Nos ta spera di kurason ku Ramonsito por sali for di e problema aki ainda ku su kara na haltu. Por ta ku Rekenkamer lo kambia su opinion alsnog, si UPB ta manda nan mas informashon. Ban spera. I ban spera ku niun hende ta pone preshon riba Rekenkamer pa kambia su rapòrt!
Sin embargo, asta si Rekenkamer no ta kambia su opinion i ta mantené su konklushonnan negativo, nos mester sostené Ramonsito tòg, pasobra ta netamente su maneho ku lo kaba ku korupshon efektivamente. Ta Ramonsito a bai di akuerdo pa Hulanda pone kòntròl fi nansiero i hudisial severo pa evitá e tipo di problemanan aki den futuro. Te na último ora Jopi a oponé kontra e laso direkto, ku lo bini ku kòntròl efektivo di parti di Hulanda pa frena korupshon.
Sin kòntròl di Hulanda korupshon lo sigui
Si Jopi kier kaba ku korupshon, e mester aploudí e kòntròl ku Hulanda kier pone. Pero e ta keda ketu ketu over di esei. E ta preferá di kulpa Ramonsito. Nos no tin niun ilushon over di Jopi i PDB su pasado. Nos no ta kere ku nan ta limpi di korupshon. Pueblo di Boneiru, si bo kier bai dilanti, si bo kier kaba ku korupshon ku yudansa di Hulanda, vota UPB tòg.


text:
Tur aña di nobo Media School ta duna oportunidat na personan ku tin interes den studia media pa por hasi esaki na Kòrsou mes. Algun di kursonan ku Media School ta ofresé ta:
E kursonan ta kubri tantu e area teorétiko komo esun práktiko di e materia i tin un durashon di entre 8 pa 12 siman, depende kua kurso bo skohe. Durante di e anochi di informashon hopi ta e hóben i mayornan ku a risibí informashon detayá tokante e kontenido di e kursonan i tambe por a sera konosí ku algun di e dosentenan. Personanan ku tabata presente por a tira un bista tambe riba e lokalidat kaminda Media School ta situá i por a hasi diferente pregunta.
Scholen Gemeenschaap Bonaire tambe tabata presente riba e anochi aki. SGB ta un MBO ku ta duna oportunidat pa tur studiante ku ta TKL, HAVO of ku tin e diploma den MBO pa hasi nan estudio den Media na Bonaire. Por lesa mas tokante esaki riba sgbonaire.com. Den kombinashon di potrèt por mira Rochandell Welvaart, Director di Media School i tambe Sharelly Emmanuelson, kordinadó diSGB na Boneiru.
Kursonan di Media School ta kuminsá den e último siman di Jüni i por tira un bista riba nos website pa e skema ku e fechanan eksakto. Si tin pregunta semper por tuma kontakto ku nos libremente via info@mediaschool.cw of +59994626611 durante oranan di ofisina. Pa inskripshon, por skibi nòmber via e formulario di inskripshon


text:
Calidad ta costa placa. Sin embargo, no semper e cos mas caro ta esun miho y esun mas indica. Tampoco ora ta trata di remedi. Hopi biaha nan ta ofrece e mesun remedi bou di diferente marca (registra). E efecto ta igual, pero e prijsnan por varia enormemente. Abo y indirectamente comunidad tambe por spaar placa, si bo puntra bo dokter cua ta e remedi mas barata. No esun mas malo, sino esun mas barata
- Remedi por yuda combati malesa y sintoma di malesa, pero alabes nan por tin efecto secundario fastioso. Pesey, tuma of duna remedi unicamente ora ta absolutamente necesario.
- Algun remedi no ta bay cu otro. Cierto combinacion por causa reaccion indesea y te hasta peligroso. Pesey ta importante pa notifica un specialista of un dokter cua remedi bo ta uzando caba. Skirbi e nombernan den un buki di anotacion of riba un carchi. E buki of e carchi semper bo mester tin e cu bo.
- Tambe bo por pidi conseho na botica. Si bo ke uza remedi sin recept den combinacion cu otro remedi, consulta cu boticario si esaki no ta trece problema.
- Cierto medicina ta obtenibel sin recept. Ma esey no ta nifica cu nan ta inofensivo. Kier men cu bo no por uza nan sin limite. Cierto vitamina - A, B6, D, E y K - ta, por ehempel, te hasta dañino, si bo tuma mucho di nan. Si bo ta come saludabel y varia, abo no tin mester di extra vitamina ni mineral.
- Semper lesa e prospecto cu ta bin cu e remedi y sigui e instruccion-nan. Mantene bo mes na e dosis prescribi.
- Pa motibo cu nan tin menos peso (di curpa), mucha mester menos remedi cu hende grandi. Pesey, paga bon tino pa bo no duna nan di mas.
- Loke ta bon pa bo por ta peligroso pa un otro hende. Pesey, no hunga nunca dokter cu contenido di bo cashi di remedi. No fia ni duna un otro hende remedi cu ta destina pa bo. Tampoco si e otro persona ey tin 'exactamente' e mesun kehonan cu bo tin.
- Warda remedi den un ambiente seco y na un luga unda mucha no por yega.
- Bo por entrega remedi bieu na botica. Nunca bo no sa sigur si otro hende (mucha) por haya nan si bo djis tira nan afo. Ademas nan por daña medio ambiente.
Remedi contra dolor y remedi pa baha keintura
Remedi contra dolor por duna alivio, pero nan tin tambe nan inconveniencia y nan efectonan secundario. No uza remedi contra dolor nunca sin recomendacion di dokter pa mas di un siman sigui. Y no uza nunca mas di e dosis maximo indica. Tin dos sorto di remedi contra dolor simpel:
- cu acido acetilsalicilico (aspirin, APC etc.).
- cu Paracetamol (ta preferibel).
Paracetamol
Paracetamol tin un efecto contra dolor y pa baha keintura. E no ta dañino pa bo stoma. Den caso di sobredosis e por causa daño na bo higra. No mester uza e remedi aki hunto cu alcohol. Remedi contra dolor cu ta contene Paracetamol y tambe cafeina ta traha miho.
Acido acetilsalicilico
Acido acetilsalicilico tambe ta baha keintura y ta un medio contra dolor. Pashent asmatico, kendenan ta hipersensibel pa e remedi aki, por haya anshamento.
Hende cu erupcion di cuero cu ta grawata miho no tuma acetilsalicilico tampoco. Si bo tuma cantidadnan mucho grandi of si bo no mula e tabletnan fini, esaki por causa molester di stoma y te hasta sangra-mento di stoma.
Conclusion: Por lo general ta mas prudente pa uza Paracetamol cu remedi cu ta contene acido acetilsalicilico.
Ademas, e pregunta ta si ta bon pa combati keintura semper. Keintura ta nifica cu bo curpa ta defendiendo su mes contra intrusonan dañino (virus, bacteria). Como tal keintura ta un bon señal.
Remedi contra dolor y contra keintura cerca mucha
Tin fuerte indicacion cu acido acetilsalicilico por causa un reaccion di hipersensibilidad cerca mucha cu tin keintura cu por conduci na un afeccion celebral cu peliger di morto. Pesey ta di recomenda pa no duna e mucha aspirin pa mucha e ora ey. Den caso di dolor, sin keintura, e inconveniencia aki
no ta conta.
Paracetamol pa mucha no tin e inconveniencia aki. Naturalmente semper bo mester puntra bo mes si un remedi contra dolor en berdad ta necesario.
Gota pa nanishi y spulamento cu awa salo pa mucha y hende grandi
Gota pa nanishi no ta cambia nada na e causa di e malesa, sino solamente ta suprimi e sintomanan. Ora cu bo ke uza nan, uza nan preferiblemente prome cu bo bay drumi, pasobra drumi cu un nanishi cera ta masha fastioso. Nan efecto ta miho caminda tin slijm den e sinus. (mira pa un splicacion e capitulo "Verkoud").
Mucha no por haya gota pa nanishi pa mas di 5 dia. Hende grandi tampoco pa mas di 5 dia. Si no e flishi di slijm di nanishi por bay hincha mas ainda, despues di un periodo cortico di alivio.


text:
ORANJESTAD – Ex minister di Labor Paul Croes a desmenti diabierna pan NoticiaCla cu e tabata envolvi den e caso sumario recientemente unda cu FTA a demanda e compania Island Gaming recientemente. Den un articulo recien di NoticiaCla, abogado Jeannot de Cuba a relata cu huez a rechaza e demanda di FTA ( y ex Minister Paul Croes y Anselmo Pontilius) . “Esaki no ta corecto. Ningun momento nos tabata den e caso aki” e ex mandatario a bisa. Segun Croes, e caso aki tabata puro entre e dos partido nan ey. “FTA a kere cu nan lo tabatin un case, cual nos no” Croes a finalisa bisando. Cu esaki
ORANJESTAD – Dia 25 di mei a celebra Dia Internacional di Biodiversidad. E aña aki ta recorda cu 25 aña pasa, durante un congreso di biodiversidad, cu internacionalmente a establece 3 meta riba e tereno aki. Nan ta, conservacion di biodiversidad rond mundo, su uzo mester ta sostenibel y mester haci uzo di su beneficio na un manera igual y responsabel.
ORANJESTAD - Awe mainta durante trabounan riba Watty Vos Boulevard, contratistanan di Setar a causa daño riba cable principal di cable tv y internet. E ddaño na e cabel principal, a causa un storing riba e servicio di internet y cable. Esaki a pone, cu varios bario na Aruba ta sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. E situacion aki lo dura algún ora prome cu por repara e dañonan prome cu por duna servicio bek.
DEN HAAG – Parlamentario Hulandes Andre Bosman (VVD) ta cuestiona e hecho cu secretario di estado Hulandes pa asuntonan di Reino Raymond Knops no sa e cantidad di illegal Venezolano na islanan ABC, mientras cu comisionado di nacionnan uni pa asunto di refugiado (UNHCR) ta haci mencion di por lo menos 20.000 Venezolano a bay Aruba durante e ultimo añanan. E ta un declaracion interesante pasobra durante e eleccion presidencial Venezolano recien na Aruba, apenas algo mas cu mil Venezolano na Aruba por a vota. Basa riba e tema, a haci e mandatario Knops un serie di 8 pregunta.
(ADVERTORIAL)
ORANJESTAD – Trahadornan di AMC Unicon awe mainta a pone trabou abou. Segun e presidente di e sindicato STA, Diego de Cuba a splica NoticiaCla, e gerencia no ta cumpliendo cu palabracionnan haci algun luna atras. Parti di ekipo, no ta na ordo, parti den protocol cu no ta pagando, autonan cu no ta den bon estado, falta di pago di prima di peliger, y mucho mas. Como tal a dicidi di pone trabou abou pa un ora awe mainta pa haya atencion di e gerencia y pa wak si por remedia tur e inquietudnan cu a keda menciona awe mainta durante a accion.


text:
AmiguismoAmiguismo tiene 9 letras
Definición de amiguismo aquí
Resultados de búsqueda:
Resultados de imágenes:
Youtube: amiguismo
Nube de palabras :
- amiguismo zmiguismo smiguismo wmiguismo qmiguismo aniguismo akiguismo ajiguismo amuguismo amjguismo amkguismo amoguismo am9guismo am8guismo amifuismo amivuismo amibuismo amihuismo amiyuismo amituismo amigyismo amighismo amigjismo amigiismo amig8ismo amig7ismo amiguusmo amigujsmo amiguksmo amiguosmo amigu9smo amigu8smo amiguiamo amiguizmo amiguixmo amiguidmo amiguiemo amiguiwmo amiguisno amiguisko amiguisjo amiguismi amiguismk amiguisml amiguismp amiguism0 amiguism9


text:
Parke Nacional Arikok ta reacciona:
ORANJESTAD (AAN): “Nos no ta acepta e tipo di actitud asina. Racismo no ta algo cu nos ta tolera”, asina Diego Marquez MSc, director di Parke Nacional Arikok a duna di conoce.
E ta referi na un articulo cu a sali ayera, den cual un of mas persona a manda pa corant acusando gerencia di e park di lo a tuma “un Chines” cu ta gana hopi placa sin haci nada.
Drs. Greg Peterson, den su calidad di Presidente di e Hunta di Supervision a sigura cu e articulo aki no ta cuadra cu berdad. E persona cu nan ta considera “Chines” ta un persona local di San Nicolas, educa na nivel “Masters Degree” y cu tabata traha na Valero. E ta encarga cu operacion di e parke y cu gran exito.
“E remarkenan racista den e articulo no ta solamente inaceptabel pa Parke Nacional Arikok pero mi ta sigur cu e ta inaceptabel pa henter nos pais, pa por haci e tipo di remarkenan asina. Mi ta condena e cos aki energicamente, e falta di etica y moralidad pa nos conciudadanonan”, di acuerdo cu Drs. Greg Peterson.
El a añadi cu “ora nos papia di stranheronan, nos ta papia tambe di nos turistanan cu ta percura pa mas di 70% di nos economia. Ta bon pa tene masha bon cuenta ken nos ta insultando!”
Parke Nacional Arikok ta pidi disculpa na henter comunidad Chines residencia riba nos isla, pa e forma con un persona ta haci remarkenan asina. Di berdad cu esaki no ta e sistema con nos ta atende cu e asuntonan aki na Aruba. “Pa colmo, como un persona cu a nace na San Nicolas, mi conoce famia Lee for di tempo cu nan tabatin nan negoshi den caya grandi di San Nicolas. Ta un famia bon conoci, bon studia y bon prepara pa sigui traha y lucha pa bienestar di nos isla”, segun Drs. Greg Peterson a splica.
Di otro banda, Diego Marquez, como director di e fundacion a sigui splica cu “Nos ta riba un bon caminda, trahadonan ta hopi mas trankil y contento cu e desaroyonan den nos parke”. E ta convenci cu mayoria di e empleadonan no ta para tras di e articulo aki y sa tambe cu e contenido no ta cuadra cu realidad.
Parke Nacional Arikok ta trahando duro pa por sigui desaroya nos flora y fauna, sigui cuida nos bestianan y conserva cuebanan y areanan den cual ta rico na historia. Pa por logra esaki ta depende di profesionalnan y empleadonan dedica, cu amor y pasion pa e trabou dificil aki. “Pa sali y insulta otro colega cu frasenan di racismo no ta algo tolerabel aki den y ta masha di lamenta”, asina e director di e fundacion a termina bisando.
Parke Nacional Arikok ta existi desde aña 2001, ta maneha 34 km2 di tereno, tin 48 empleado den servicio y ta conta cu miles di bishitante anualmente, tanto local como nos turistanan. Mayoria ta opina despues cu Parke Nacional Arikok tin hopi di ofrece, ta opera profesionalmente y ta comparabel na nivel di cualkier park conoci na otro parti di mundo.


text:
ORANJESTAD - Un alerta pa boto chikito, biento duro i lama bruto lo drenta na vigor diasabra mainta 6' or te proximo aviso
AREANAN AFECTA
Principalmente costa noord te noordwest, costa di Arashi, high rise y low rise hotels.
SYNOPSIS
Biento duro causa door di un area di presion halto riba oceano atlantico i un area di presion abou riba noord di Colombia lo soru pa un biento fuerte te hopi duro den region local. E biento aki lo combina tambe
cu labadernan modera cu ta biniendo for di oost- noordoost i esaki lo hasi parti di nos costanan relativamente bruto cu olanan di 8 te 10 pia. Por spera biento di 20 pa 25 nudo cu rafaga cu por jega 35 nudo (beaufort 8).
ACCION DE PRECAUCION
Usadornan di lama, especialmente doñonan di boto chikito ta wordo avisa pa tene cautela riba lama grandi i cerca e area di costanan menciona. E biento fuerte por pone cu e obhetonan liviano por ser lansa den aire i bira peligroso. Vehiculonan halto i cu ta hala trailer mester eherce cautela.
ORANJESTAD – Diadomingo awor un total di 1132 Venezolano na Aruba tambe por vota pa e eleccion presidencial di e pais andino. Asina e Consul Interino Amabél Lugo a confirma pa NoticiaCla diahuebs. E eleccion presidencial pa e termino 2019-2025 ta tuma lugar dia 20, y esnan cu ta inscribi den e registro Electoral permanente, por vota tambe e ora. Lugo a sigura e portal aki cu e preparativonan pa e proceso electoral ta canando bon.
ORANJESTAD – No tin ningun proceso di amnestia na vigor actualmente. Asina directora di DIMAS Kathy Ruiz Paskel a confirma diahuebs merdia na NoticiaCla. Esaki ta basa riba e fluho di centenares di persona Latino cu a acudi diahuebs mainta tempran na DIMAS keriendo cu nan lo a bin haya amnestia y of asilo politico. Un rumor fuerte cu a circula un dia anterior incorecto tabata informa cu esaki lo tabata e caso.
ORANJESTAD – Durante tratamento di presupuesto di e organo consultativo di Aruba (Raad van Advies) diahuebs mainta (17 mei 2018) Parlamento lo por haya claridad di e status di e asina yama ‘begrotingskamer’, y pa medio di pregunta, confirma si enberdad e begrotingskamer ta bira un hecho e aña aki caba, of cu ta sigui cu CAFT toch despues di 2018, manera cu Hulanda kier haci (pasobra nan no ta contento ainda cu e situacion financiero di pais Aruba). E hecho cu tin un suma di 160 mil florin presupuesta caba den e presupuesto di 2018, ta mustra cu cos ta ‘cla’ pa ‘cuminsa, pues parlamento mester haya claridad diahuebs riba e tema aki.
ORANJESTAD – Un biaha mas un contratista trahando riba e proyecto di Watty Vos Boulevard a causa daño na un cabel principal, causando un storing riba e servicio di internet y cable. Esaki a pone cu for di atardi tempran, varios barrio na Aruba a keda perhudica, sin señal di cable y of internet. Barionan manera Pos Chikito, Sabana Basora, Savaneta, Rooi Koochi, y Brazil a keda afecta. Anochi laat ainda e situacion no a remedia pa e habitantenan aki.
ORANJESTAD— Aruba Tourism Authority (A.T.A.) tabata anfitrion di un grupo di operador di biahe for di Latino America den cuadro di e conferencia LAPMA 2018 y ta satisfecho cu e encuentro. E tipo di encuentronan aki ta forma parti di A.T.A. su vision y plan di maneho pa sigui diversifica nos mercado y acentua e autenticidad di nos producto Aruba. Segun ATA, e participantenan a keda masha impresiona cu e avancenan cu Aruba a conoce na nivel di infrastructura y mercadeo, y tambe ta entusiasma pa loke tin planea den futuro, riba termino corto, mediano y largo.
ORANJESTAD – Director di WEB no ta kere cu asunto di perdemento di coriente ta ‘sosodiendo di mas’. “Mi no ta kere” Luis Oduber a bisa NoticiaCla durante un conferencia di prensa e siman aki. E ta un reaccion riba declaracion di prome minister y alavez minister di energia Evelyn Wever Croes cu a bisa e mesun mainta cu e tambe ta haya cu e situacion ta fastioso. Como tal Wever a bisa cu a pidi un investigacion pa wak kico ta pasando cu e problema di coriente ‘ta birando mucho frecuente”. Oduber a repasa cu ta 3 biaha coriente a bay di e forma ey, esta 2 luna pasa cu un ‘brown out’ y dos aña pasa cu Aruba a conoce su ultimo blackout.


text:
Na San Nicolas tambe tin e problematica aki unda chollernan ta drumi unda cu ta formando un mahos bista
Tempo di eleccion politiconan a bisa cu nan tin e solucion pa e problematica di choller aki, pero poco poco nos a bin ta sospecha cu nan a gaña nos un biaha, e otro eleccion pueblo a duna nan e beneficio di duda pasobra nan a bisa ainda falta y e pueblo a bolbe kere nan. Ata e berdad awor ainda e ta mesun cos of hasta kizas ela bira peor pasobr den dia cla mes nan ta drumi unda cu ta. Ban wak pasobra e aña aki tin eleccion atrobe, abo ainda ta kere nan? Of ta gusta nos ta gusta nan tuma nos haci?


text:
Siman a habri pa ATIA cu un reunion cu lider di fraccion di MEP, Sra. Eveline Wever-Croes y dos coleganan parlamentario, Sr. Guillfred Besaril y Sr. Chris Romero. Fraccion MEP a pidi e reunion pa sera conoci cu e presidente di hunta y e directora nobo pa intercambia ideanan. ATIA a honra e peticion aki dialuna di e siman aki.
Durante e reunion ATIA a vocifera varios punto di interes pa cu cierto topiconan importante den nos comunidad en general, pero mas en especial den comercio. Temanan manera economia, finanzas publico, cuido medico, proteccion di medio ambiente y criminalidad a wordo tresi dilanti como algun di e puntonan di interes mas grandi pa ATIA como e representante di comercio.
Sra. Eveline Wever-Croes na su turno a comparti algun elemento importante di vision di partido MEP pa cu eleccion den 2017.
E reunion a bai den un ambiente hopi agradabel y ta spera di continua cu e linjanan di comunicacion abierto pa mantene dialogo riba topiconan importante pa comercio y Aruba en general.


text:
Tambe lo trece mas iluminacion, segun Minister Dangui Oduber:
ORANJESTAD (AAN): Minister Dangui Oduber a haci dos bishita, cual un di nan ta na ATA. El a reuni cu gerencia di ATA. Segun minister Oduber, na ATA e no a haci un bishita oficial ainda, pero a reuni si cu e CEO, sra. Ronella Tjin Asjoe-Croes. Un combersacion orientativo pa haya sa kico e vision di ATA ta, kico ta e maneho y vision di ATA y logicamente comparti cu e CEO di ATA kico ta e vision di e ministerio di turismo, kico ta e liña di maneho cu lo bay hiba.
A splik’e, manera cu a bin ta bisando, desde su periodo di oposicion como miembro di fraccion di MEP, a bisa cu ta boga pa eleva e calidad di turismo. Kier turismo di calidad. Kier mehora e nivel di servicio y a splik’e con lo kier haci esaki.
Tabata tin un reunion entre ministerio di turismo, infrastructura, DOW tambe y ATA mes pa por comparti e vision aki cu nan y un di e desicionnan cu a tuma caba ta, pa wak den e High Rise area, caminda cu mayoria di turista ta hospeda, no ta den e miho estado. A concorda cu lo bay mehora e infrastructura, lo bay trece mas iluminacion y ta bay verfraai tur e area aki na manera cu e ta eleva e calidad y turistanan tambe ta nota cu continuamente tin inversionnan tumando luga pa upgrade e sector aki.
Loke a palabra tambe ta cu ta bay wak con ta comparti e gastonan aki entre ministerio di turismo y ministerio di infrastructura, pasobra tin cierto cosnan cu mester wordo haci cu ta cay directamente bao di ministerio di infrastructura y otronan ta cay bao di maneho di minister di turismo.
Hunto cu ATA a palabra pa e aña aki caba, turistanan y comunidad mester por nota un cambio den e area aki. Henter e area pa keda cla, lo bay dura algun aña. Paso pa paso lo bay haci’e hunto cu DOW pa na un miho manera evita molester pa e turista pa por upgrade e sector aki. Tambe a splica e CEO di ATA cu ta bay hiba un maneho hopi estricto di controla con e gastonan di ATA ta wordo maneha.
A yega di bisa esakinan den pasado y ta ripidi cu kier resultado. Ora cu placa wordo inverti den mercadeo kico, ta e return on investment pa pais Aruba. Cuanto turista a trece aden, cuanto turista a costa ATA pa trece Aruba, cuanto placa e turista a laga atras. Kier mira cu mas y mas kier bay den e direccion di calidad. Kier mira e turista di berdad cu practicamente ta laga su cartera atras den economia di Aruba.
A anuncia den campaña a bisa cu lo bin cu un boutique hotel, pasobra no ta kere den desaroyonan hotelero grandi, sino proyectonan hotelero di escala chikito, boutique hotel cinco strea, di entre 50 y 75 camber, di un nivel di servicio cu Aruba por ta conoce por ehempel un Ritz Carlton, Marriott, Hyatt, pero kier bay un paso mas halto. Pesey a presenta e proyecto di Bushiri.
Logicamente tin cu bay encamina e proceso segun ley ta perscribi, cu ta bay tene destaho publico. Ta bay haci un invitacion pa tur esnan cu tin interes den e proyecto na Bushiri, pasobra sa cu den pasado tabata tin hopi interes den e gobernacion di MEP y AVP. E interes tey pa bin cu un proyecto eynan, pero no kier solamente bin cu un desaroyo pa un proyecto hotelero, sino kier haci un combinacion pa duna pueblo bek un beach cu no ta den su miho estado. Kier drecha henter e area, percura pa e santo cu ta landa aden ta santo cu ta custumbra cun’e na Aruba. Pone cafe’s, pone restaurant, pone baño pa publico, pone un cancha di beachtennis, un speeltuin pa mucha.
Na Aruba falta di parkenan di recreo pa nos muchanan. No ta bin cu un desaroyo comercial so cu ta yuda economia, yuda cu cuponan di trabao, sino ta bin cu algo pa comunidad por haci uzo di dje. Awor aki tin e ruinanan, tin e beach na banda, cu si mi ta bon, ta un bon beach, pero hopi hende no ta haci uzo di dje pasobra no tin ningun facilidad eynan. Pesey kier presenta e proyecto aki dentro di corto pasobra e gobiernacion ta cuater aña tin pa ehecuta e vision y Oduber ta un hende cu gusta ehecuta plannan mesora.
Dentro di corto lo haci un presentacion na comunidad di Aruba pa haya nan sosten tambe. Kier haya sosten di comunidad, na momento cu ta presenta un proyecto, kier pa comunidad di Aruba ta para y aproba proyectonan asina ey. Ta algo cu ta para su tras, pasobra ta algo cu lo duna pueblo bek, un beach cu pa hopi aña no tabata di pueblo.
Parti di e proyecto ta destina pa e parti hotelero. Y asina a splica ATA cu na San Nicolas tambe, cu tin desaroyo pendiente pa 16 aña caba cu ta wordo papia di hotelnan di all inclusive, di diferente proyecto cu a wordo presenta. Eynan tambe tin enfoke den proyectonan estilo boutique hotel. Logicamente esun mas facil pa scoge ta bay den direccion all inclusive. Pero kier purba di haya un desaroyador cu por bay den estilo boutique hotel, pa tene den escala chikito. Si pa pabao a haya desaroyador pa bin boutique hotel di calidad sumamente halto, p’ariba tambe mester por tin e posibilidad.
Den liñanan grandi a splica e CEO di ATA kico ta bay ta e maneho y logicamente ATA mester ehecuta e maneho di ministerio di turismo y ta spera cu ta haya e cooperacion tambe na momento cu mester di cooperacion pa ehecuta un maneho pasobra Gobierno tin su maneho y ATA tambe a compronde kico ta e maneho nobo di Gobierno.


text:
Lo exigi pa Mike Eman of Robert Candelaria paga bek pa nan abuso cu placa di pueblo
Parlamentario Endy Croes ta splica cu documentonan a yega. Desde algun siman pasa por a tuma nota di informacionnan circulando cu Robert Candelaria, parlamentario di AVP a wordo privilegia cu placa di pueblo. Kico exactamente ta e caso? Parlamentario Croes ta sigui splica cu tin tur evidencia con esaki a tuma lugar. E caso aki tin di haber cu e manera cu Candelaria a wordo trata unda gastonan tabata wordo carga riba Pais Aruba pa cosnan personal y cosnan di partido AVP.
Biahenan riba custia di pueblo
Durante aña di eleccion AVP tabata tin bastante problema pa haya candidato pa subi nan lista. Tur esaki debi na tantisimo corupcionnan cu tabata tin andando. Nos por corda e caso di Paul Croes pero tambe casonan di corupcion cu tereno entre otro entre Benny y Leoncita. Caso di Hedging di Mike De Meza y asina por sigui menciona mas. No tabata facil pa AVP haya candidato di peso y a cuminsa busca na un forma desespera hendenan den farandula cu cero (0) experencia pero tambe hendenan biba den exterior cu kisas no ta ful altante di e corupcionnan di AVP. Asina a acerca Robert Candelaria na Corsou kende tin un track record como un fanatico fiel di AVP tempo e tabata traha na Aruba. Locual ta remarcabel ta cu sr. Candelaria a biaha na 4 ocasion den luna di Juni y Juli 2017 for di Corsou pa Aruba y Ministerraad di Aruba a tuma decision tur 4 biaha cu Aruba lo paga su gastonan como “dienstreis” bao di e titulo werkbespreking, mientras sr. Candelaria no ta den servicio di Land Aruba y tabata biba y trahando na Corsou.
Fraude y corupcion
Tur e werkbesprekingnan aki a tuma lugar den Cas di partido AVP. Pues Land Aruba tabata paga pa Candelaria bin negocia su posicion pa subi lista di AVP. Wak con leu Mike Eman a bay pa carga pais Aruba cu e gastonan aki bou pretexto di dienstreis y werkbespreking! Esaki ta e lider cu a destrui nos pais creando e Mega Debe y un “Desaster” nunca visto. Awor e pregunta cardinal ta lo siguiente: Candelaria ta di confia? Como ex-polis cu a lidera hopi investigacion sr. Candelaria mester por a bisa Mike Eman cu bo ta cometiendo fraude of sea un cabayero y bisa AVP cu si boso no ta pag’e mi mes lo pag’e pero no por haci corupcion cu placa di pueblo na e manera aki. Parlamentario Croes ta en busca di documentonan di Hotel cu a wordo paga pa Candelaria cada biaha cu el a bin Aruba pa negocia su number. Adhunto lo manda 2 prueba di e 4 biahenan cu Pais Aruba a paga pa Candelaria. Pa tur claridad nos tin tur 4 decision di Ministerraad.
Debolbe placa di pais Aruba
Mas remarcabel tambe ta e ministerraad vergadering di 7 di Juli 2017 unda ta aproba un werkbespreking pa 4 di Juli 2017, esta un werkbespreking cu a pasa caba y ta wordo firma cu stempel fecha 19 di Juli 2017 (mira e documento). Mi pregunta na Candelaria como un ex-Polis y Recherche: Kico ta bo opinion di e documento aki momento bo wak algo asina? Bo ta haya esaki algo normal unda bo nomber ta aparece riba algo cu bo sa bon bon cu bo no ta den servicio ainda di gobierno y ta biaha riba custia di pueblo como dienstreis? Mi lo duna Candelaria e beneficio di duda pa e contestami pero mi lo anticip’e cu mi lo haci e mesun pregunta aki den un proximo reunion publico. Usando e derecho di un Parlamentario di acuerdo cu Reglement van Orde # 59 y Staatsregeling III mi lo manda un carta pa Minister di Finansas pa busca tur “invoices”, documentonan alrespecto e 4 biahenan aki tanto pasashi, auto di huur y hotel y e suma total. Sea Candelaria lo mester paga Land Aruba bek of Mike Eman lo bay core cu e gastonan aki. Nos a campaña cu lo pone cada ken responsabel pa nan actonan coruptivo y descabeya y esaki ta un di e tantisimo abusonan cu placa di pueblo cu ta saliendo na cla y lo mester wordo rechtgetrokken.


text:
Aisla pa e alarmante crisis financiero, Nicolas Maduro diadomingo a anuncia e creacion di e “Petro”, un moneda virtual respalda pa su rikesa petrolero. Obhetivo di esaki ta pa enfrenta e “blokeo financiero” di Merca.
“Mi kier anuncia cu Venezuela lo implementa un sistema nobo di criptomoneda e reservanan petrolero. Venezuela lo crea un criptomoneda, Petro, pa avansa den materia di soberania monetario, pa haci su transaccionnan financiero pa vence e blokeo financiero”, según Nicolas Maduro, presidente di Venezuela durante su programa di tur diadomingo.
“Esaki lo permiti nos di avansa pa formanan nobo di financiamento internacional pa e desaroyo economico y social di e pais”, el a agrega.
E mandatario Chavista a detaya cu su gobierno lo haci un emision di criptomoneda, respalda pa e reservanan di rikesa Venezolano di oro, petroleo y diamante”.
E anuncio ta bin na momento cu Venezuela ta confronta problemanan serio di financiamento, despues di cu un grupo di acreedornan y calificadonan di risico a declara e pais den default parcial, hunto cu su compania estatal PDVSA pa pagonan atrasa di capital y interes di bononan di debe.
Maduro ta atribui e dificultadnan na e sancionnan impone door di Merca na Augustus, cu ta prohibi su ciudadanonan y entidadnan di e pais aki pa yega na un areglo pa e debe di Venezuela y PDVSA.
Mei mei di e crisis grave cu e pais ta padece pa e caida di e prijs y produccion di petroleo, e moneda Venezolano, bolivar, a cay cu 95,5% contra di e dollar negro den e ultimo aña.
Pa e miyones di Venezolano cu a cay den pobresa y ta pasa trabao pa come tres cuminda pa dia, e anuncio di Maduro lo no trece ningun speransa inmediato pa nan situacion.
Fuente: https://www.reuters.com
Maduro ta anuncia e creacion di e criptomoneda :”Petro”
Aisla pa e alarmante crisis financiero, Nicolas Maduro diadomingo a anuncia e creacion di e “Petro”, un moneda virtual respalda pa su rikesa petrolero. Obhetivo di esaki ta pa enfrenta e “blokeo financiero” di Merca.


text:
Flatstone Seaview Cargo ta gana 17-2 y ta termina como ekipo di CAMPEON di Aruba Center Little League.
E ekipo di baseball Flatstone cu aña pasa numa a lanta como un organisacion nobo a sigui cu e bon racha di baseball Litt League. E ekipo di 11 – 12 anja maneha pa Emiliano Thiel a caba e temporada aki cu 11 wega gana y solamente 1 wega perdi(contra Grasshoppers). Awe diasabra merdia na Duracell y apoya grandemente pa e mayornan e ekipo di Flatstone a KO e ekipo di Rockets. E bateo di Flatstone a resalta awe cu 5 homerun bati pa 2 pa Jaden Kock, 2 pa Xavier Werleman y 1pa Ryven Rasmijn.
Tur cos ta mustra cu Center League e anja aki lo tin un ekipo fuerte pa e Interliga y sigur cu Flatstone nan lo tin un bon base pa duna bon bataya na esnan di North y South.
Un pabien na e ekipo di Flatstone Seaview Cargo cu un otro tremendo temporada di baseball.


text:
Personal di Gabinete di Minister Plenipotenciario y di ATA Europa a tene awe 24 di Januari, na antesala di Dia di Betico, un ceremonia pa recorda e fecha natalicio di Sr. Gilberto Françoise “Betico” Croes, politico y estadista Arubiano. Minister Plenipotenciario Guillfred Besaril y director di ATA Europa Tirso Tromp a pone un flor na e busto di Betico Croes.
Prome cu e acto aki Sr. Besaril a tene un discurso den cual e mandatario a para keto riba e dia aki y e importancia di e persona Betico Croes pa historia di Aruba. ‘Pa mi ta un honor y privilegio pa hiba palabra pa prome biaha na un ocacion asina. Cu nos tin un Gabinete di Minister Plenipotenciario ta danki na e architecto cu a cuminsa cu e lucha pa Status Aparte den e decada 80. Nos ta para keto na e fecha natalicio di Betico Croes, pasobra ta danki na su vision nos tin e pais cu nos tin; nos tin e honor di yama nos mes Arubiano; nos tin nos propio bandera, nos propio himno, moneda, nos propio parlamento y gobierno.’
‘Y awe para boso dilanti tambe nos propio Gabinete di Aruba cu sigur ta orguyoso di e trabao cu ta wordo desemplea y cu sigur cu ayudo di bosonan lo haci esaki conoci tambe na di e pueblo di Aruba, pa asina nan tambe por ta orguyoso di e representacion cu cada un di nos ta duna nan na diferente manera, trahando hunto pa asina aki hiba e nomber di Aruba padilanti, manera tabata e vision di Betico Croes.’
Sr. Besaril a bisa tambe cu e dia di awe ta pone nos refleha cu nos ta un pais y un solo pueblo. Minister Besaril: ‘Un pueblo sin cultura; un pueblo cu no tin identidad, no ta un pueblo. Pesey nos ta stress riba e bandera, nos propio himno y tur e cosnan aki. Pasobra sin cultura y identidad e no ta un pueblo, sino un grupo di hende cu ta bin hunto. Nos no ta un grupo di hende cu ta bini hunto, pero nos ta un pueblo y nos ta yama nos mes orguyosamente Arubiano,’ asina Minister Guillfred Besaril a bisa.
E ceremonia cu a keda transmiti live via di Facebook a termina cu cantamento di nos himno nacional ‘Aruba Dushi Tera’.


text:
Booshi Wever di UPP: MINISTER O.ODUBER PARCE DI KIER BY-PASS PARLAMENTO PA EHECUTA SU PROYECTO DI DUMP!!
Minister Otmar Oduber a señala durante un conferencia di prensa cu nan ta den un proceso pa soluciona e problema di dump. E mandatario a indica cu a scohe pa bin cu un incinerator cu ta crea gas of coriente, y cu otro luna lo bin cu un destaho publico p’esaki. Remarcabel ta cu e costo ta di entre 150 pa 200 miyon dollar, mescos cu e declaracion di e minister cu no tin tempo mas pa pospone comienso di e proyecto aki y como tal lo dal bay cu esaki.
Di otro banda mi a comprende cu CAft recientemente a expresa duda si e gobierno lo logra mantene e debe bou di 3%. CAft a argumenta cu mescos cu e gobierno anterior, atrobe gobierno actual ta recuri na entradanan incidental. CAft tambe ta cuestiona nombracionnan cu lo mester tuma lugar den cuadro di
e Crisisplan Social.
Den e caso aki, parce cu minister Otmar Oduber ta “lap” e preocupacion di CAft”aan zijn laars”, pasobra e SI ta sigui aumenta e debe di gobierno y parce cu ningun hende por stop e, ni parlamento. Cu otro palabra enota “give a damn”!
Mi ta conciente cu mester bin lo mas pronto cu ta posibel cu un solucion pa dump y vooral e forma con ta maneha desperdicio na Aruba, pero nunca por ta asina cu parlamento ta wordo exclui di expresa nan opinion riba e forma cu kier soluciona e problema di dump. E posibel solucion cu Oduber ta presenta ya caba den pasado a wordo discuti na Aruba. Es mas nos por a hasta haya un incinerator GRATIS for di Dinamarca. Lo mester a paga unicamente pa e transporte. E tempo ey e conseho tabata negativo, pasobra nos no ta produci suficiente desperdicio p’esaki ta rendabel y cu pues lo mester a importa esaki for di exterior. Esaki, esta e importacion di sushi, segun e consehonan di nos expertonan lo por ta desbentahoso pa nos.
Den pasado minister Oduber a indica cu a acerca Bouldin & Lawson tambe pa conseho. Nos no a tende nada mas, pero mi ta na altura cu dos persona di e compania a bin Aruba pa dos dia, loke a costa nos 16 mil dollar. Remarcabel ta cu e plan di Bouldin & Lawson tabata inclui usa e “fluff” como material pa produci coriente y esaki a wordo boicotea severamente e tempo ey, tambe door di minister Oduber, e tempo ey minister di e gobierno di AVP. For di aña 2009 tin un oferta di Alpine pa esaki.
Por ultimo mi kier e dedica atencion na e gasto envolvi pa desaroya e proyecto. E suma ta basta halto y esaki no a wordo presupuesta, pues mi ta kere cu e minister lo por tin dos opcion. Sea ta laga WEB
atrobe bay inverti den esaki, manera a sosode cu e proyecto cu Ecogas cu a fracasa y a hinca e compania den problema financiero of lo disidi pa inicia otro PPP-proyecto. E ultimo aki a wordo enfaticamente desconseha door di CAft den pasado. Aruba su debe ta mucho halto y no tin mas espacio pa mas PPP.
Tambe ta hopi remarcabel cu ta bay haci uso di TNO, un compania cu a yuda oposicion den pasado pa bringa e proyecto di WasteAway di B&L hunto cu un compania local y pa colmo tambe a yuda e gobierno di AVP incluso Otmar Oduber pa purba di hustifica e boycot formal contra e proyecto di B&L, causando hopi dolor y daño na e habitantenan di Parkietenbos y becindario.
Mi ta spera, y mi ta haci un apelacion fuerte aki, cu parlamento haci uso di su derecho y den e caso aki
deber pa puntra un reunion lo mas pronto cu ta posibel pa evalua e diferente posibilidadnan pa soluciona e problema di desperdicio y dump. No por acepta como excusa, manera e minister ta sugeri, cu no tin tempo di perde. Decisionan ad-hoc por lo general lo bin ta persigui nos den futuro si no tuma tempo pa papia cla y raspa riba e posibel solucionnan a largo plazo. Den esaki UPP ta dispuesto pa duna su aporte, basta cu ta trata di e proceso transparente y cu participacion real di comunidad den su totalidad.
Booshi Wever
Lider partido UPP
15 di mei 2018